**პატივცემულო სტუმრებო, მშობლებო,**

**მასწავლებლებო,საყვარელო ბავშვებო!**

**მოგესალმებით და გისურვებთ ბედნიერებას და წარმატებებს სწავლასა და პირად ცხოვრებაში.**

**დღეს თქვენ, რამდენიმე წლიანი პაუზის შემდეგ შემოაღეთ ავტორიზებული სკოლა-ლიცეუმ „სანთელი“ს კარები. სკოლის სახელი შემთხვევით არ არის შერჩეული. სანთელი - -სინათლის სიმბოლოა და სინათლე ცოდნასთან, განათლებასთან ასოცირ-დება, ხოლო განათლება, ცოდნა, ყოველგვარი წარმატების აუცილებელი და ერთად-ერთი საწინდარია.**

**ჩვენო მოსწავლეებო, თქვენი ინტელექტუალური, ზნეობრივი ფორმირებისათვის სკოლის დირექციამ შექმნა ყოველგვარი პირობა, კერძოდ:**

* **თქვენს განკარგულებაშია კეთილმოწყობილი, სათანადო ინვენტარით აღჭურვილი საკლასო ოთახები ცენტრალური გათბობით, ბუნებრივი განათებით, რომლებიც დაკომპლექტებული იქნება 10-12 მოსწავლით;**
* **მეცნიერების საფუძვლების დაუფლებისათვის მოწვეულია კვალიფიციური, გამოცდილი პედაგოგები, რომელთაგან ბევრი სერთიფიცირებულია;**
* **თქვენს განკარგულებაშია განათლებისა და მეცნიერების სამინისტროს მიერ რეკომენდირებული საბუნებისმეტყველო საგნების სასწავლო ლაბორატორია;**
* **თქვენი ფიზიკური გაჯანსაღების მიზნით მოეწყო სპორტული დარბაზი, სადაც ყველა პირობაა რომ იმუშაოს ჭადრაკის, კრივის, მაგიდის ჩოგბურთის, სპორტული ტანვარჯიშის, ქართული ცეკვების შემსწავლელმა სექციებმა, დამონტაჟებულია გამაჯანსაღებელი ორი შვედური კედელი.**
* **თქვენს უსაფრთხოებაზე იზრუნებს კვალიფიციური მედდა და უსაფრთხოების დაცვის მენეჯერი. მოგემსახურებათ ფსიქოლოგი;**
* **შექმნილია სათანადო პირობები ინკლუზიური განათლების მქონე მოსწავლეთათვის;**
* **თქვენ შეგეძლებათ სურვილის მიხედვით ისარებლოთ გახანგრძლივებული დღის სწავლების მომსახურებით;**
* **განათლებისა და მეცნიერების სამინისტროს - „სკოლის ცსოვრებაში მშობელთა ჩართულობა და განათლება“ რეკომენდაციის შესაბამისად, მშობელთა კომიტეტისა და სკოლის პედკოლექტივის ახლო თანამშრომლობით, სისტემატურად ჩატარდება სასწავლო-აღმზრდელობითი ხასიათის ღონისძიებები;**

**„სანთელი“ გაგინათებთ გზას მომავლისაკენ !**

**ვასო ჯანიაშვილი - სკოლა-ლიცეუმ „სანთელი“ს დირექტორი.**

**იხილეთ ვებგვერდი - SANTELI.ge**